ai4bharat/Pralekha huggingface dataset:
பிரதமர் அலுவலகம்
அரசியலில் தன்னலமற்ற, ஆக்கபூர்வமான பங்களிக்க இளைஞர்களுக்கு பிரதமர் அறிவுறுத்தினார்
சமூக ஊழலுக்கு முக்கிய காரணம் வாரிசு அரசியல்: பிரதமர்
அரசியலில் தன்னலமற்ற, ஆக்கபூர்வமான பங்களிக்க பிரதமர் திரு நரேந்திர மோடி இளைஞர்களுக்கு அழைப்பு விடுத்துள்ளார்.
இரண்டாவது தேசிய இளைஞர் நாடாளுமன்ற விழாவின் நிறைவு நிகழ்ச்சியில் பேசிய பிரதமர், ‘‘மற்ற துறையைப் போல், அர்த்தமுள்ள மாற்றத்தை ஏற்படுத்தும் மிகப் பெரிய துறை அரசியல், இதில் இளைஞர்கள் பங்கேற்பது முக்கியமானது’’ என கூறினார். ‘‘நேர்மையற்ற செயல்பாடுகளின் தளம்தான் அரசியல் என்ற பழைய கருத்து மாறி, இன்று நேர்மையானவர்களுக்கும் பொது சேவை செய்ய வாய்ப்பு கிடைக்கிறது” என்று இளைஞர்களுக்கு பிரதமர் உறுதி அளித்தார். நேர்மையும், செயல்பாடும்தான் இன்றைய தேவை.
வாரிசு அரசியலால் ஏற்படும் தீங்குகளையும் அவர் விரிவாக எடுத்துரைத்தார். ஊழலை சந்தித்து வந்த மக்களுக்கு, அது சுமையாக மாறிவிட்டது என அவர் கூறினார். குடும்பத் தொடர்பை விட நேர்மைக்குத்தான் நாடு முன்னுரிமை அளிக்கிறது என்றும், நல்ல பணிகள்தான் முக்கியம் என்பதை வேட்பாளர்களும் புரிந்து கொண்டுள்ளனர் என்றும் அவர் கூறினார்.
வாரிசு அரசியல் முறையை ஒழிக்க வேண்டும் என அவர் இளைஞர்களுக்கு அழைப்பு விடுத்தார். குடும்ப அரசியல், அரசியலில் குடும்பம் என்பதைக் காப்பதற்காக வாரிசு அரசியல்வாதிகள் செயல்படுவதால், ஜனநாயக அமைப்பில் வாரிசு அரசியல், திறமையின்மைக்கும், சர்வாதிகாரத்துக்கும் வழிவகுக்கிறது.
‘‘வம்சாவழி பெயர் மூலம் தேர்தலில் வெற்றி பெறும் காலம் எல்லாம் தற்போது முடிந்து விட்டது. வாரிசு அரசியல் நோய் இன்னும் ஒழியவில்லை.... வாரிசு அரசியல், நாட்டை முன்னேற்றாமல், தன்னையும் குடும்பத்தையும்தான் வளர்க்கிறது. இந்தியாவில் சமூக ஊழலுக்கு இதுதான் முக்கிய காரணம்’’ என பிரதமர் கூறினார்.
அரசியலுக்கு இளைஞர்கள் வர வேண்டும் என்றும், அவர்களின் வருகை வாரிசு அரசியலுக்கு முடிவு கட்டும் என பிரதமர் அறிவுரை கூறினார். ‘‘ நமது ஜனநாயகத்தை காக்க, நீங்கள் அரசியலில் சேர்வது அவசியம். சுவாமி விவேகானந்தர் உங்களுக்கு வழிகாட்டியாக உள்ளார். அவரது உத்வேகத்துடன், நமது இளைஞர்கள் அரசியலில் சேர்ந்தால், நாடு பலப்படும்’’ என திரு நரேந்திர மோடி கூறினார்.
பிரதமர் அலுவலகம்
மக்கள் ஊரடங்கு ஒரு நீண்ட போரின் தொடக்கம் மட்டுமே: பிரதமர்
கொவிட்-19க்கு எதிரான நீண்ட போரில் இது ஒரு தொடக்கம் மட்டுமே என்றும், போக வேண்டிய பாதை மிக நீண்டது என்றும் பிரதமர் திரு. நரேந்திர மோடி சுட்டுரை பதிவுகளில் தெரிவித்துள்ளார். மனநிறைவு அடைய வேண்டாம் என்று மக்களை எச்சரித்த அவர், இதை வெற்றி என கருத வேண்டாம் எனவும், கொண்டாட வேண்டாம் எனவும் கேட்டுக்கொண்டார். "இன்று, தங்களால் முடியும் என்றும், தாங்கள் முடிவு செய்தால், பெரிய சவாலை ஒன்றிணைந்து எதிர்கொண்டு வெற்றி பெறுவோம் என்றும் நாட்டு மக்கள் காட்டியுள்ளார்கள்," என அவர் மேலும் தெரிவித்தார்.
மத்திய அரசும், மாநில அரசும் அவ்வப்போது அறிவிக்கும் வழிமுறைகளைக் கடைபிடிக்க வேண்டும் என்று மக்களை அவர் கேட்டுக்கொண்டார். பொது முடக்கம் அறிவிக்கப்பட்டுள்ள மாவட்டங்களிலும், மாநிலங்களிலும் தங்களது வீடுகளை விட்டு வெளியே வர வேண்டாம் என மக்களை கேட்டுக்கொண்ட அவர், மற்ற பகுதிகளிலும் மிகவும் அவசியத் தேவை இல்லாமல் வீடுகளை விட்டு வெளியே வர வேண்டாம் எனக் கேட்டுக்கொண்டார்.
அறிவியல் மற்றும் தொழில்நுட்பத்துறை
மத்திய இணையமைச்சர் டாக்டர் ஜிதேந்திர சிங் 10 வது இந்திய-ஸ்வீடன் புதுமைக் கண்டுபிடிப்பு தின கூட்டத்தில் உரையாற்றினார்;
புதுதில்லியில் இன்று  நடைபெற்ற 10-வது இந்தியா-ஸ்வீடன் புதுமைக் கண்டுபிடிப்பு தின கூட்டத்தில் பேசிய மத்திய அறிவியல் மற்றும் தொழில்நுட்பம் , பிரதமர் அலுவலகம், பணியாளர் நலன், பொதுமக்கள் குறை தீர்ப்பு மற்றும் ஓய்வூதியம், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங், உலகளாவிய சவால்களைத் திறம்பட எதிர்கொள்ள இந்தியா-ஸ்வீடன் ஒத்துழைப்பை வலுப்படுத்த வேண்டும் என்றார். இரு தரப்பு நிறுவனங்களும் கூட்டு ஆராய்ச்சி மற்றும் மனித வளப் பரிமாற்றத்தில் ஈடுபட ஊக்குவிக்கப்பட வேண்டும் என்பதை அவர் வலியுறுத்தினார்.
பசுமைத் தொழில்நுட்பத் துறையில் ஏற்றுமதி மற்றும் முதலீட்டு வாய்ப்புகளை அதிகரிக்கும் நோக்கில், இந்த ஆண்டு, ஒன்பது ஸ்வீடன் நிறுவனங்கள் இந்தியா - ஸ்வீடன் புதுமைக் கண்டுபிடிப்பு விரைவுத் திட்டத்தின் கீழ் இந்தியாவுக்கு வருகை தந்தன என்று அவர் தெரிவித்தார். இதன் மூலம் இந்தத் துறையில் ஸ்வீடனுக்கும் இந்தியாவுக்கும் இடையே வலுவான உறவுகள் ஏற்படும் என்று அவர் குறிப்பிட்டார்.
2023 ஆம் ஆண்டில், இரு நாடுகளும் தூதரக உறவுகள் ஏற்பட்ட 75 வது ஆண்டு நிறைவையும், நிலையான எதிர்காலத்திற்கான புதுமைக் கண்டுபிடிப்பு கூட்டுச் செயல்பாடு குறித்த ஸ்வீடன்-இந்தியா கூட்டுப் பிரகடனத்தின் ஐந்தாவது ஆண்டு நிறைவையும் கொண்டாடுகின்றன என்று அமைச்சர் குறிப்பிட்டார்.
நவீன நகரங்கள், போக்குவரத்து மற்றும் மின்சார வாகன இயக்கம், எரிசக்தி, தூய்மைத் தொழில்நுட்பங்கள், புதிய பொருட்கள், விண்வெளி, சுழற்சி மற்றும் உயிரியல் அடிப்படையிலான பொருளாதாரம், சுகாதாரம் மற்றும் வாழ்க்கை அறிவியல் உள்ளிட்ட பல துறைகளை இந்தக் கூட்டு செயல்பாடு உள்ளடக்கியது என்று அமைச்சர் கூறினார்.
இந்தியா - ஸ்வீடன் புதுமைக் கண்டுபிடிப்பு தினத்தின் 10 வது நிகழ்வில் பங்கேற்றதற்காக ஸ்வீடன் அரசின் உள்கட்டமைப்புத்துறை அமைச்சர் திரு ஆண்ட்ரியாஸ் கார்ல்சனுக்கு டாக்டர் ஜிதேந்திர சிங் நன்றி தெரிவித்தார். மேலும் இருதரப்பு ஒத்துழைப்பை, குறிப்பாக அறிவியல் மற்றும் தொழில்நுட்பத் துறையில் மேம்படுத்தவும், கண்டுபிடிப்பு சூழல் அமைப்பை மேம்படுத்தவும் இந்தியா தயாராக உள்ளது என்று அவர் கூறினார்.
இந்தியாவுக்கான ஸ்வீடன் தூதர் ஜான் தெஸ்லெஃப்; சுவீடனுக்கான இந்தியத் தூதர் தன்மயா லால், ஸ்வீடன்-இந்தியா வர்த்தக கவுன்சில் தலைவர் திரு ராபின் சுகியா, இந்தியா அன்லிமிடெட் தலைமைச் செயல் அதிகாரி திரு சஞ்சூ மல்ஹோத்ரா ஆகியோரும் நிகழ்ச்சியில் உரையாற்றினர்.
--------------
(SMB/ANU/PLM/RS/KRS
(Visitor Counter : 12
ஆயுஷ்
தேசிய ஆயுஷ் இயக்கத்திற்கான நிதி ஒதுக்கீடு 2022 ஆம் ஆண்டு பட்ஜெட்டில் 60 சதவீத அளவுக்கு அதிகரிக்கப்பட்டுள்ளது
மத்திய நிதியமைச்சர் திருமதி. நிர்மலா சீதாராமன் நாடாளுமன்றத்தில் இன்று தாக்கல் செய்த பட்ஜெட்டில் தேசிய ஆயுஷ் இயக்கத்திற்கான நிதி ஒதுக்கீடு 60 சதவீத அளவுக்கு அதிகரிக்கப்பட்டுள்ளதாக கூறினார்.
கடந்த 7 ஆண்டுகளாக 691 கோடி ரூபாய் ஒதுக்கீடு செய்யப்பட்டு வந்த நிலையில் தற்போது ஆயுஷ் அமைச்சகத்திற்கு 3,050 கோடி ரூபாய் ஒதுக்கப்பட்டுள்ளது. தற்போதைய நோய் தொற்றுப் பரவல் காலத்தில் யோகா மற்றும் இயற்கை மருத்துவம் உள்ளிட்ட இந்திய பாரம்பரிய மருத்துவத்திற்கு மத்திய அரசு முக்கியத்துவம் தருகிறது.
முன்னதாக, தேசிய ஆயுஷ் இயக்கத்திற்கு 500 கோடி ரூபாய் ஒதுக்கப்பட்ட நிலையில் தற்போது 800 கோடி ரூபாய் ஒதுக்கப்பட்டுள்ளது. இதன் மூலம் மருத்துவமனைகள் மற்றும் மருத்துவ தாவரங்கள் உற்பத்தியை மேம்படுத்த முடியும் என்று கூறப்படுகிறது.
மேலும் மதிப்புக் கூட்டப்பட்ட மருத்துவ தாவரப் பொருட்களின் ஏற்றுமதியை அதிகரிக்கவும் வகை செய்யப்பட்டுள்ளது.
மனித வள மேம்பாட்டு அமைச்சகம்
கட்டுடல் இந்தியா மற்றும் மத்திய இடைநிலைக் கல்வி வாரியம் பொது முடக்கத்தின் இரண்டாவது கட்டத்தில் முதன்முதலாக பள்ளி மாணவர்களுக்கான நேரலை உடற்தகுதி வகுப்புகளுக்கு ஏற்பாடு, ஆயுஷ் அமைச்சகத்தின் வழிகாட்டுதல்கள் பகிர்ந்து கொள்ளப்படும்
நேரலை உடற்தகுதி வகுப்புகள் ஏப்ரல் 15-ம் தேதி காலை மணி 9.30க்கு தொடங்கும், இந்த நேரலை அமர்வைக் காண கட்டுடல் இந்தியா, சிபிஎஸ்இ கையாளும் முகநூல், இன்ஸ்டாகிராமை அணுகலாம்
மத்திய அரசின் முக்கிய உடல் ஆரோக்கிய இயக்கமான கட்டுடல் இந்தியா இயக்கம் நிகழ்ச்சியின் கீழ், நடத்தப்படும் உடற்தகுதி அமர்வுகளுக்கு பெரும் வரவேற்பு காணப்படுவதைத் தொடர்ந்து, மேலும் புதிய தொடர் உடற்தகுதி அமர்வுகள் தொடங்கப்பட உள்ளன. இம்முறை ,மத்திய இடைநிலைக் கல்வி வாரியம் சிபிஎஸ்இ உடன் கூட்டாகச் சேர்ந்து நாடு முழுவதும் பள்ளி மாணவர்களுக்காக ஏற்பாடு செய்யப்படும்.
முதன்முறையாக மேற்கொள்ளப்படும் இந்த முன்முயற்சி பற்றிக் குறிப்பிட்ட மத்திய மனிதவள மேம்பாட்டுத் துறை அமைச்சர் திரு.ரமேஷ் பொக்ரியால் ‘நிஷாங்க்’, ‘’ கட்டுடல் இந்தியா இயக்கம் தொடங்கப்பட்டது முதல் அதற்கு சிபிஎஸ்இ ஆதரவு அளித்தது. 13,868 சிபிஎஸ்இ பள்ளிகள் கடந்த காலத்தில் கட்டுடல் இந்தியாவின் பல்வேறு நிகழ்ச்சிகளில் பங்கேற்றுள்ளன. 11,682 சிபிஎஸ்இ பள்ளிகள் ஏற்கனவே, கட்டுடல் இந்தியா கொடியைப் பெற்றுள்ளன’’, என்று கூறியுள்ளார்.
ஆன்லைன் அமர்வுகள் தற்போதைய நிலையில் மிகவும் அவசியமானவை என்று மத்திய இளைஞர் நலன் மற்றும் விளையாட்டுத்துறை அமைச்சர் திரு. கிரண் ரிஜிஜூ கூறியுள்ளார்.
இந்த நேரலை அமர்வுகளை, ஏப்ரல் 15ம் தேதி காலை மணி 9.30-க்கு, கட்டுடல் இந்தியா இயக்கம், சிபிஎஸ்இ கையாளும் முகநூல், இன்ஸ்டாகிராம் மூலம் மாணவர்கள் எளிதில் அணுகலாம். அனைத்து அமர்வுகளும், யு டியூப் சேனலிலும் வெளியிடப்படுகிறது. மாணவர்கள் தங்கள் வசதிக்கேற்ப அவற்றைப் பார்க்கலாம்.
(
சுகாதாரம் மற்றும் குடும்ப நலத்துறை அமைச்சகம்
132 நாட்களுக்குப்பின் கொவிட் சிகிச்சை பெறுபவர்களின் எண்ணிக்கை 4.28 லட்சமாக குறைவு
கொவிட் சிகிச்சை பெறுபவர்களின் எண்ணிக்கை, 132 நாட்களுக்குப்பின் 4.28 லட்சமாக குறைந்துள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று 4.28 லட்சமாக  குறைந்துள்ளது. 132 நாட்களுக்குப்பின் இது மிகக் குறைந்த அளவு. இதற்கு முன் கடந்த ஜூலை 23ம் தேதி சிகிச்சை பெறுபவர்களின் மொத்த எண்ணிக்கை 4,26,167 ஆக இருந்தது.
தினசரி புதிதாக தொற்று ஏற்படுபவர்களின் எண்ணிக்கை, கடந்த 3 நாட்களாக சுமார் 30 ஆயிரமாக உள்ளது.
கடந்த 24 மணி நேரத்தில் 36,604 பேருக்கு புதிதாக தொற்று ஏற்பட்டுள்ளது. அதே நேரத்தில் 43,062 பேர் குணமடைந்துள்ளனர். தினசரி குணமடைபவர்களின் எண்ணிக்கை, தினசரி பாதிப்பு எண்ணிக்கையைவிட கடந்த 5 நாட்களாக அதிகரித்து வருகிறது. குணமடைந்தவர்களின் மொத்த எண்ணிக்கை 89,32,647-ஆக அதிகரித்துள்ளது. இதனால் குணமடைந்தோர் வீதம் 94.03 சதவீதமாக உள்ளது. கடந்த 24 மணி நேரத்தில் 501 பேர் உயிரிழந்துள்ளனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1677603
பாதுகாப்பு அமைச்சகம்
ஆயுதப்படைகளின் கொடி நாள் பெரு நிறுவன சமூகப் பொறுப்பு மாநாட்டில் நாளை மத்திய அமைச்சர் திரு ராஜ்நாத் சிங் பங்கேற்பு
மத்திய பாதுகாப்பு அமைச்சகத்தின் முன்னாள் ராணுவ வீரர்கள் நலத்துறை நடத்தும் ஆயுதப்படைகளின் கொடி நாள் பெரு நிறுவன சமூகப் பொறுப்பு மாநாட்டின் நான்காம் பதிப்பு புதுதில்லியில் நாளை நடைபெற உள்ளது. மத்திய பாதுகாப்பு அமைச்சர் திரு ராஜநாத் சிங் இதில் சிறப்பு விருந்தினராகக் கலந்து கொள்வார். முன்னாள் ராணுவ வீரர்கள், விதவைகள் மற்றும் அவர்களைச் சார்ந்தவர்களின் மறுவாழ்வு, மீள்குடியேற்றம் மற்றும் நலனிற்காக முன்னாள் ராணுவ வீரர்கள் நலத்துறை மேற்கொண்டு வரும் முயற்சிகளை எடுத்துரைப்பது மற்றும் இந்த நடவடிக்கைகளுக்கு பெரு நிறுவன சமூகப் பொறுப்பு ஆதரவைத் திரட்டுவது உள்ளிட்டவை இந்த நிகழ்ச்சியின் நோக்கமாகும்.
இந்த விழாவின் போது ஆயுதப்படைகளின் கொடி நாள் நிதிக்கான புதிய இணையதளத்தை மத்திய அமைச்சர் தொடங்கி வைப்பார். இணைய வழியாக நிதி வழங்குவதை ஊக்குவிக்கும் வகையில் இந்த இணையதளம் வடிவமைக்கப்பட்டுள்ளது. ஆயுதப்படைகளின் கொடி நாளுக்கான இந்த வருட பிரச்சாரத்தின் பாடலை திரு ராஜ்நாத் வெளியிடுவதோடு, நிதி உதவி அளித்த முக்கியஸ்தர்களையும் கவுரவிப்பார்.
மத்திய பாதுகாப்பு இணையமைச்சர் திரு அஜய் பட், முப்படைகளின் தலைமைத் தளபதி ஜெனரல் அனில் சௌகான், பாதுகாப்பு செயலாளர் திரு கிரிதர் அரமானே மற்றும் அமைச்சகத்தின் உயர் அதிகாரிகள் உள்ளிட்டோர் விழாவில் கலந்து கொள்வார்கள்.
பிரதமர் அலுவலகம்
விளையாட்டின் எதிர்காலத்திற்கு இந்தியாவைத் தயார்படுத்துவது தொடர்பாக திரு அனுராக் சிங் தாக்கூர் எழுதியுள்ளார்
மத்திய இளைஞர் விவகாரம் மற்றும் விளையாட்டு, தகவல் மற்றும் ஒலிபரப்பு அமைச்சர் திரு அனுராக் சிங் தாக்கூர் எழுதியுள்ள கட்டுரையை பிரதமர் அலுவலகம் பகிர்ந்துள்ளது. விளையாட்டின் எதிர்காலத்திற்கு இந்தியாவைத் தயார்படுத்துவது பற்றி அந்தக் கட்டுரை அமைந்துள்ளது.
பிரதமர் அலுவலகம் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“விளையாட்டு சார்ந்த எதிர்காலத்திற்கு இந்தியாவைத் தயார்படுத்துவது குறித்து மத்திய அமைச்சர் திரு அனுராக் சிங் தாக்கூர் எழுதியுள்ளார்.”
----
(
உணவுப் பதப்படுத்துதல் தொழிற்சாலைகள் அமைச்சகம்
நாடாளுமன்றத்தில் உணவுத் தொழில்நுட்பம், தொழில்முனைவு மற்றும் மேலாண்மைக்கான தேசிய நிறுவனங்கள் மசோதா 2019-ஐ அறிமுகம் செய்ய மத்திய அமைச்சரவை ஒப்புதல்
தஞ்சாவூரில் உள்ள இந்திய உணவு பதப்படுத்துதல் தொழில்நுட்ப நிறுவனம், ஹரியானா குண்ட்லியில் உள்ள உணவுத் தொழில்நுட்பம், தொழில்முனைவு மற்றும் மேலாண்மைக்கான தேசிய நிறுவனம் ஆகியவற்றுக்கு தேசிய முக்கியத்துவம் வாய்ந்த நிறுவன அந்தஸ்து
பிரதமர் திரு. நரேந்திர மோடி தலைமையிலான மத்திய அமைச்சரவை, உணவுத் தொழில்நுட்பம், தொழில்முனைவு மற்றும் மேலாண்மைக்கான மசோதா 2019-ஐ நாடாளுமன்றத்தில் அறிமுகம் செய்ய ஒப்புதல் அளித்துள்ளது.
தஞ்சாவூரில் உள்ள இந்திய தேசிய நிறுவனங்கள் உணவு பதப்படுத்துதல் தொழில்நுட்ப நிறுவனம், ஹரியானா குண்ட்லியில் உள்ள உணவுத் தொழில்நுட்பம், தொழில்முனைவு மற்றும் மேலாண்மைக்கான தேசிய நிறுவனங்களுக்கு தேசிய முக்கியத்துவம் வாய்ந்த நிறுவனங்கள் என்ற அந்தஸ்தை அளிப்பதே இந்த மசோதாவின் நோக்கமாகும்.
மத்திய அமைச்சரவை
நாடாளுமன்றத்தில் உணவுத் தொழில்நுட்பம், தொழில்முனைவு மற்றும் மேலாண்மைக்கான தேசிய நிறுவனங்கள் மசோதா 2019-ஐ அறிமுகம் செய்ய மத்திய அமைச்சரவை ஒப்புதல்
தஞ்சாவூரில் உள்ள இந்திய உணவு பதப்படுத்துதல் தொழில்நுட்ப நிறுவனம், ஹரியானா குண்ட்லியில் உள்ள உணவுத் தொழில்நுட்பம், தொழில்முனைவு மற்றும் மேலாண்மைக்கான தேசிய நிறுவனம் ஆகியவற்றுக்கு தேசிய முக்கியத்துவம் வாய்ந்த நிறுவன அந்தஸ்து
பிரதமர் திரு. நரேந்திர மோடி தலைமையிலான மத்திய அமைச்சரவை, உணவுத் தொழில்நுட்பம், தொழில்முனைவு மற்றும் மேலாண்மைக்கான மசோதா 2019-ஐ நாடாளுமன்றத்தில் அறிமுகம் செய்ய ஒப்புதல் அளித்துள்ளது.
தஞ்சாவூரில் உள்ள இந்திய தேசிய நிறுவனங்கள் உணவு பதப்படுத்துதல் தொழில்நுட்ப நிறுவனம், ஹரியானா குண்ட்லியில் உள்ள உணவுத் தொழில்நுட்பம், தொழில்முனைவு மற்றும் மேலாண்மைக்கான தேசிய நிறுவனங்களுக்கு தேசிய முக்கியத்துவம் வாய்ந்த நிறுவனங்கள் என்ற அந்தஸ்தை அளிப்பதே இந்த மசோதாவின் நோக்கமாகும்.
குடியரசுத் துணைத் தலைவர் செயலகம்
ஜம்மு-காஷ்மீர் மறுசீரமைப்பு, எல்லைத் தாண்டிய பயங்கரவாதத்தைக் கட்டுப்படுத்தும், அனைவரையும் உள்ளடக்கிய வளர்ச்சியை மேம்படுத்தும்: குடியரசுத் துணைத் தலைவர்
ஜம்மு-காஷ்மீரை இரண்டு யூனியன் பிரதேசங்களாக மறுசீரமைக்கப்பட்டிருப்பது அனைவரையும் உள்ளடக்கிய வளர்ச்சியை மேம்படுத்தும் எல்லை தாண்டிய பயங்கரவாதத்தைக் கட்டுப்படுத்தும் என்று குடியரசுத் துணைத் தலைவர் திரு. எம்.வெங்கையா நாயுடு உறுதிபட தெரிவித்துள்ளார்.
சியாரா லியோன் தலைநகர் ஃப்ரீடவுனில் இந்திய சமூகத்தினரிடையே இன்று உரையாற்றிய குடியரசுத் துணைத் தலைவர் இந்தியாவின் அண்டை நாடுகளில் ஒன்று பயங்கரவாத செயல்களுக்கு நிதி அளித்து ஊக்கமளித்து வருவது குறித்து கவலை தெரிவித்தார்.
ஜம்மு-காஷ்மீர் குறித்து எதிர்மறை பிரச்சாரம் செய்யப்படுவதற்குக் கடுமையான எதிர்ப்பைத் தெரிவித்த அவர், உண்மையான சித்திரத்தை அளிப்பதன் மூலம் தவறான தகவல்களை உறுதியுடன் முறியடிக்க வேண்டும் என்று இந்திய சமூகத்தினரிடம் வலியுறுத்தினார். தவறான தகவல் பரவலை தடுத்து நிறுத்துவது காலத்தின் தேவை என்றும் அவர் குறிப்பிட்டார்.
ஜம்மு-காஷ்மீர் இந்தியாவின் ஒருங்கிணைந்த பகுதி என்பதை உறுதியாகத் தெரிவித்த குடியரசுத் துணைத் தலைவர், 1952-லிருந்து நடைபெற்று வரும் சுதந்திரமான, நியாயமான தேர்தல்கள் மூலம் இம்மாநில மக்களால் தலைவர்கள் தேர்ந்தெடுக்கப்பட்டனர். இருப்பினும் 370-வது சிறப்புப் பிரிவின் காரணமாக மக்களுக்குப் பல திட்டங்கள் சென்றடையவில்லை என்றார். இதனால் நாடாளுமன்ற ஒப்புதலைப் பெற்று, ஜனநாயக நடைமுறையைப் பின்பற்றி துணிச்சலான முடிவை அரசு எடுத்துள்ளது என்றும் அவர் கூறினார்.
அனைவரையும் உள்ளடக்கிய மிகவும் சகிப்புத்தன்மைமிக்க உலக நாடுகளில் ஒன்றாக இந்தியா விளங்குவதை நினைவு கூர்ந்த திரு.நாயுடு, சிறுபான்மையினர் உள்ளிட்ட அனைத்துப் பிரிவினரின் நலன்களில் அரவணைப்போடும், ஆழ்ந்த அக்கறையோடும் அது கவனம் செலுத்துகிறது என்றார்.
சியாரா லியோனில் இந்திய சமூகத்தினர் குறைந்த எண்ணிக்கையில் உள்ள போதும் இருதரப்பு உறவுகளை மேம்படுத்துவதிலும் பொருளாதாரம் மற்றும் சமூகத்தினருக்கான வாய்ப்புகளை உருவாக்குவதிலும் முக்கியப் பங்களிப்பு செய்வது குறித்து அவர் மகிழ்ச்சி தெரிவித்தார்.
இந்தியக் கலாச்சாரத்தையும், பாரம்பரியத்தையும் தொடர்ந்து வளர்ப்பதற்காக, பல்வேறு விழாக்களைக் கொண்டாடுவதற்காக இந்திய சமூகத்தினரை குடியரசுத் துணைத் தலைவர் பாராட்டினார். தாங்கள் வசிக்கும் நாட்டின் சட்டங்களையும், விதிகளையும் பின்பற்றி நடக்க வேண்டுமென்றும் இந்திய சமூகத்தினரை அவர் கேட்டுக் கொண்டார்.
காமோரோஸ், சியாரா லியோன் ஆகிய நாடுகளின் பயணத்தை நிறைவு செய்து இன்று தில்லிக்கு விமானத்தில் புறப்படுவதற்கு முன் குடியரசுத் துணைத் தலைவர் திரு.வெங்கையா நாயுடு சியாரா லியோன் குடியரசின் நாடாளுமன்ற அவைத் தலைவர் திரு.அப்பாஸ் செர்னோர் புன்டி-உடன் பேச்சு நடத்தினார்.
குடியரசுத் துணைத் தலைவருடன் சென்றுள்ள உயர்நிலை தூதுக் குழுவில் மத்திய கால்நடை பராமரிப்பு, பால்வளம், மீன்வளத்துறை இணையமைச்சர் திரு.சஞ்சீவ் குமார் பல்யான், மாநிலங்களவை உறுப்பினர் திரு.ராம்விசார் நேதம் மற்றும் மூத்த அதிகாரிகள் இடம் பெற்றுள்ளனர்.
அறிவியல் மற்றும் தொழில்நுட்பத்துறை
தேசிய அறிவியல் தினம் 2023-ஐயொட்டி சர்வதேச நலனுக்கான சர்வதேச அறிவியல் என்ற கருப்பொருளை மத்திய அமைச்சர் டாக்டர் ஜிதேந்திர சிங், தில்லி தேசிய ஊடக மையத்தில் வெளியிட்டார்
தேசிய அறிவியல் தினம் 2023-ஐ யொட்டி சர்வதேச நலனுக்கான சர்வதேச அறிவியல் என்ற கருப்பொருளை மத்திய அறிவியல் மற்றும் தொழில்நுட்பம், புவி அறிவியல், பிரதமர் அலுவலகம், பொதுமக்கள் குறைதீர்ப்பு, ஓய்வூதியம், அணுசக்தி, மற்றும் விண்வெளித்துறை அமைச்சர் டாக்டர் ஜிதேந்திர சிங், தில்லி தேசிய ஊடக மையத்தில் வெளியிட்டார்.
அப்போது பேசிய அவர், 2023-ல் இந்தியா அடியெடுத்து வைத்துள்ள நிலையில், உலகின் இந்தியாவின் பங்களிப்பையும், சர்வதேச அளவில் எழும் தன்மையையும் இந்த கருப்பொருள் குறிப்பிடுவதாக தெரிவித்தார்.
தேசிய அறிவியல் தின நிகழ்ச்சிகள், பொருள் ஆகியவற்றில் பிரதமர் நரேந்திர மோடியின் வழிகாட்டுதலுக்கு நன்றி தெரிவித்துக்கொள்வதாக டாக்டர் ஜிதேந்திர சிங் கூறினார்.
ஜி20 தலைமைத்துவத்தை இந்தியா ஏற்றுள்ளதுடன், சர்வதேச நலனுக்கான சர்வதேச அறிவியல் என்ற கருப்பொருள் பொருத்தமாக அமைந்துள்ளது என்று தெரிவித்த டாக்டர் ஜிதேந்திர சிங், ஆசியா, ஆப்பிரிக்கா மற்றும் தென் அமெரிக்கா போன்ற வளரும் தெற்கு நாடுகளின் குரலாக இது இருக்கும் என்றும் குறிப்பிட்டார்.
பிரதமர் அலுவலகம்
திரு அடல் பிகாரி வாஜ்பாய் அவர்களின் பிறந்தநாளையொட்டி பிரதமர் புகழஞ்சலி
திரு அடல் பிகாரி வாஜ்பாய் அவர்களின் பிறந்தநாளையொட்டி பிரதமர் திரு நரேந்திர மோடி, அன்னாருக்குப் புகழஞ்சலி செலுத்தியுள்ளார்.
--------
(
உள்துறை அமைச்சகம்
தில்லியில் உள்ள விஞ்ஞான் பவனில் இன்று நடைபெற்ற தேசிய பேரிடர் மீட்புப் படை  ஏற்பாடு செய்த பேரிடர் மீட்புக்கான திறன் மேம்பாடு - 2022 தொடர்பான வருடாந்திர மாநாட்டில் மத்திய உள்துறை அமைச்சரும், கூட்டுறவுத் துறை அமைச்சருமான திரு அமித் ஷா, தலைமை விருந்தினராக கலந்து கொண்டார்
தில்லியில் உள்ள விஞ்ஞான் பவனில் இன்று நடைபெற்ற தேசிய பேரிடர் மீட்புப் படை  ஏற்பாடு செய்த பேரிடர் மீட்புக்கான திறன் மேம்பாடு - 2022 தொடர்பான வருடாந்திர மாநாட்டில் மத்திய உள்துறை அமைச்சரும், கூட்டுறவுத் துறை அமைச்சருமான திரு அமித் ஷா, தலைமை விருந்தினராக கலந்து கொண்டார்.
பிரதமர் தலைமையிலான தேசிய பேரிடர் மேலாண்மை ஆணையம், அனைத்து மாநில முதல்வர்கள் தலைமையிலான மாநில பேரிடர் மேலாண்மை ஆணையம், இணைந்து முழுமையான ஒருங்கிணைந்த அணுகுமுறையுடன், பேரிடர் மேலாண்மையை மத்திய, மாநில அரசுகள் நம்பிக்கையுடன் செயல்படுத்தி வருகின்றன என்று நிகழ்ச்சியில் பேசிய அமித் ஷா தெரிவித்தார்.
பேரிடர் மீட்பு பணியை வளங்கள் அல்லது ஆய்வுக் கட்டுரைகள் மூலம் மட்டும் மேற்கொள்ள முடியாது, அவற்றை அடிமட்டத்தில் இருப்பவர்களின் திறன் மேம்பாட்டை வளர்ப்பது மிக முக்கியத்துவம் வாய்ந்தது.
பல்வேறு முகமைகள் தங்களின் பங்களிப்பு குறித்த தெளிவுடன் இணைந்து செயல்பட வேண்டும். முகமைகளின் பங்களிப்பிற்கிடையே இடைவெளி இருந்தால், அதற்கான .அடிப்படை திறன் மேம்பாட்டை வளர்க்காமல் பூர்த்தி செய்ய இயலாது என்றும் அவர் கூறினார்.
130 கோடி மக்கள்தொகை கொண்ட பரந்து விரிந்த தேசத்தின் மக்கள் மத்தியில் எந்த ஒரு அமைப்பும் அதன் தொடக்கத்திலிருந்து இவ்வளவு குறுகிய காலத்தில் தன்னம்பிக்கையையும் நம்பிக்கையையும் ஏற்படுத்தியதில்லை.
நாட்டில் எங்கும், எந்தப் பகுதியிலும் பேரிடர் ஏற்பட்டால், தேசிய மற்றும் மாநில பேரிடர் மீட்பு படை மீட்பு பணிகளுக்காக வந்துள்ளது என்று மக்களுக்குத் தெரிந்தால், அவர்களின் கவலைகளில் பாதி மறைந்துவிடும்.
பல்வேறு சம்பவங்களின் போது, தேசிய பேரிடர் மீட்புப் படை சம்பவ இடத்திற்கு நேரடியாக சென்று உயிர்களையும் உடைமைகளையும் காப்பாற்றியது மக்களின் நம்பிக்கையை கட்டியெழுப்பியுள்ளது என்று திரு அமித் ஷா குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814508
PIB Headquarters
தமிழ்நாடு கால்நடை மருத்துவ அறிவியல் பல்கலைக்கழக இளநிலை பட்டப்படிப்புகளுக்கான விண்ணப்பங்கள் வரவேற்பு
தமிழ்நாடு கால்நடை மருத்துவ அறிவியல் பல்கலைக்கழக இளநிலை பட்டப்படிப்புகளுக்கான  மாணவர் சேர்க்கைக்கான விண்ணப்பங்கள், பல்கலைக்கழக இணையதளம்  மூலம் கடந்த 08.05.2019 காலை 10.00 மணி முதல் 10.06.2019 மாலை 5.45 மணி வரை வரவேற்கப்படுகின்றன. இதில் 16.05.2019 வரை கால்நடை மருத்துவ  பட்டப்படிப்பிற்கு 7488 மாணவ / மாணவிகளும் BTech பட்டப்படிப்புகளுக்கு 1268 மாணவ / மாணவிகளும் விண்ணப்பித்துள்ளனர். மேலும், பூர்த்தி செய்யப்பட்ட விண்ணப்பத்தினை பதிவிறக்கம்  செய்து, தகுந்த சான்றிதழ் நகல்களுடன் பல்கலைக்கழகத்திற்கு அனுப்ப வேண்டிய கடைசி தேதி 10.06.2019 மாலை 5.45 மணி. விண்ணப்பங்கள் பரிசீலனை செய்யப்பட்டு மாணவர்களின் தரவரிசைப்பட்டியல் ஜூன் கடைசி வாரத்தில் வெளியிடப்படும். மாணவர் சேர்க்கைக்கான கலந்தாய்வு ஜூலை இரண்டாம் வாரத்தில் நடைபெறும்.
அயல்நாடு வாழ் இந்தியர்  அயல்நாடு வாழ் இந்தியரின் குழந்தைகள்  / அயல்நாடு வாழ் இந்தியரின் நிதி ஆதரவு பெற்றோர்  மற்றும் அயல்நாட்டினருக்  கான இடங்களுக்கு பல்கலைக்கழக இணையதளத்தில்  விண்ணப்பிக்கலாம். பூர்த்தி செய்யப்பட்ட விண்ணப்பத்தினை பதிவிறக்கம்  செய்து, தகுந்த சான்றிதழ் நகல்களுடன் பல்கலைக்கழகத்திற்கு வந்து சேர கடைசி தேதி 01.07.2019 ஆம் தேதி மாலை 5.45 மணி ஆகும் என்று தமிழ்நாடு கால்நடை மருத்துவ அறிவியல் பல்கலைக்கழக சேர்க்கை குழுவின் தலைவர் வெளியிட்டுள்ள செய்திக்குறிப்பில் தெரிவித்துள்ளார்.
ஜவுளித்துறை அமைச்சகம்
இந்தியாவின் 75 வகை கைத்தறிப் புடவைகளைக் கொண்டாடும் புடவைத் திருவிழாவின் இரண்டாம் கட்டமான “பாரம்பரியம் ”நாளை தொடங்குகிறது
இந்தியாவின் 75 வகை கைத்தறிப் புடவைகளைக் கொண்டாடும் புடவைத் திருவிழாவின் இரண்டாவது கட்டமான “பாரம்பரியம் ”விழா, நாளை முதல் 17ஆம் தேதி வரை புதுதில்லி ஜன்பத்தில் உள்ள ஹேண்ட்லூம் ஹாட்டில் தொடங்குகிறது.
மத்திய ஜவுளி அமைச்சகம் ஏற்பாடு செய்துள்ள திருவிழா, காலை 11 மணி முதல் இரவு 8 மணி வரை நடைபெறும்.
இரண்டாம் கட்டத்தில், நாட்டின் பல்வேறு பகுதிகளில் இருந்து 90 பங்கேற்பாளர்கள், டை அண்ட் டை, சிக்கன் எம்பிராய்டரி புடவைகள், ஹேண்ட் பிளாக் புடவைகள், கலம்காரி பிரிண்டட் புடவைகள், அஜ்ரக், காந்தா, புல்காரி போன்ற புகழ்பெற்ற கைத்தறிப் புடவைகள், ஜம்தானி, இகாட், போச்சம்பள்ளி, பனாரஸ் ப்ரோகேட், டஸ்ஸர் சில்க் , பலுச்சாரி, பாகல்புரி சிக், தங்கைல், சாந்தேரி, லலித்புரி, படோலா, பைதானி போன்ற பிரத்யேக கைத்தறி புடவைகள் இதில் காட்சிப்படுத்தப்படுகின்றன. மேலும் தஞ்சோய், ஜங்லா, கோட்டா டோரியா, கட்வொர்க், மகேஸ்வரி, பூஜோடி, சாந்திபுரி, போம்காய் மற்றும் கரட் கோரியல், கந்துவா மற்றும் அர்னி சில்க் புடவைகள் உள்ளிட்ட பல வகை புடவைகளும் இதில் கிடைக்கும்.
இந்தியாவின் 75 வகையான கைத்தறிப் புடவைகளைக் கொண்டாடும் முதல் கட்ட விழா 2022 டிசம்பர் 16 அன்று தொடங்கி 30 அன்று நிறைவடைந்தது. இந்த நிகழ்வை மத்திய நிதி அமைச்சர் திருமதி. நிர்மலா சீதாராமன் தொடங்கிவைத்தார்.
நமது கைத்தறி நெசவாளர்களுக்கு ஆதரவாக #MySariMyPride என்ற பொதுவான ஹேஷ்டேக்கின் கீழ் ஒரு சமூக ஊடகப் பிரச்சாரம் தொடங்கப்பட்டுள்ளது. சுதந்திரத்தின் 75 ஆண்டுகளை ஒட்டி, 75 கைத்தறி நெசவாளர்களால் கைத்தறிப் புடவைகளின் கண்காட்சி மற்றும் விற்பனை நடைபெறும்.
இந்த விழாவில் தமிழகத்தின், காஞ்சிபுரம் பட்டுப் புடவை, ஆரணி பட்டுப் புடவைகள், திருபுவனம் பட்டுப் புடவைகள், விளந்தை காட்டன் புடவை, மதுரைப் புடவை, பரமக்குடி காட்டன் புடவை, அருப்புக்கோட்டை காட்டன் புடவை, திண்டுக்கல் காட்டன் புடவை, கோயம்புத்தூர் காட்டன் புடவை, சேலம் பட்டுப் புடவை மற்றும் கோவை  பட்டுப் புடவைகள், கோவை கோரா காட்டன் புடவைகள் இடம்பெறும்.
விவசாயத்துறை அமைச்சகம்
தில்லியில் நடைபெறும் சுதந்திர தின விழாவில் பங்கேற்க பல்வேறு துறைகளைச் சேர்ந்த சிறப்பு விருந்தினர்களுக்கு அழைப்பு
இந்த ஆண்டு ஆகஸ்ட் 15 அன்று செங்கோட்டையில் பிரதமரால் சுதந்திர தினக் கொடி ஏற்றும் நிகழ்வில் இந்தியா முழுவதிலுமிருந்து சுமார் 1,800 சிறப்பு விருந்தினர்கள் கலந்து கொள்ளவுள்ளனர்.
இந்த ஆண்டு இந்தியா சுதந்திரம் அடைந்து 75 ஆண்டுகள் நிறைவடைவதையொட்டி, புதுதில்லியில் நடைபெறும் சுதந்திர தின கொண்டாட்டங்களில் கலந்துகொள்ள துடிப்புமிக்க கிராமங்களின் தலைவர்கள், ஆசிரியர்கள், செவிலியர்கள், விவசாயிகள், மீனவர்கள், நாடாளுமன்ற கட்டடத்தை உருவாக்க உதவிய தொழிலாளர்கள், கதர்த் துறை ஊழியர்கள், தேசிய விருது பெற்ற பள்ளி ஆசிரியர்கள், எல்லைப்பகுதி சாலைகள் அமைப்பு தொழிலாளர்கள், அமிர்த சரோவர், வீடுதோறும் குடிநீர் குழாய் இணைப்பு திட்டங்களுக்கு உதவி செய்தவர்கள், உழைத்தவர்கள், நாட்டின் பல்வேறு பகுதிகளில் செயல்படுத்தப்பட்டு வரும் திட்டங்களை அமலாக்கியவர்கள், தங்கள் மனைவியுடன் அழைக்கப்பட்டுள்ளனர்.
மகாராஷ்டிரா மாநிலத்தைச் சேர்ந்த பிரதமரின் விவசாயிகள் கௌரவிப்பு நிதித் திட்டத்தின்  இரண்டு பயனாளிகள் ஆகஸ்ட் 15, 2023 அன்று தில்லியின் வரலாற்று சிறப்புமிக்க செங்கோட்டையில் நடைபெறும் சுதந்திர தின கொண்டாட்டங்களை சிறப்பு விருந்தினர்களாகக் காண்பார்கள். செங்கோட்டையில் இருந்து பிரதமர் திரு நரேந்திர மோடி நாட்டு மக்களுக்கு நிகழ்த்தும் உரையைக் கேட்க அழைக்கப்பட்ட சுமார் 1,800 பேரில் 50 பயனாளிகள் தங்கள் குடும்பத்தினருடன் பங்கேற்பார்கள். இந்தியா முழுவதிலும் உள்ள அனைத்து தரப்பு மக்களும் கொண்டாட்டங்களின் ஒரு பகுதியாக இருக்க வேண்டும் என்ற முன்முயற்சியை 'மக்கள் பங்கேற்பு' என்ற தொலைநோக்கு பார்வைக்கு ஏற்ப அரசு மேற்கொண்டுள்ளது.
சுதந்திர தினத்தன்று செங்கோட்டைக்கு செல்ல அழைப்பு விடுக்கப்பட்டது குறித்து புனே மாவட்டம் பாராமதியின் தேகல்வாடியைச் சேர்ந்த 54 வயதான அசோக் சுதாம் குலே கூறுகையில், "புதுதில்லியில் உள்ள செங்கோட்டைக்குச் செல்ல முடியும் என்று நான் ஒருபோதும் நினைக்கவில்லை. சுதந்திர தினத்தன்று அங்கு செல்வது, ஒரு கனவு நனவானது போன்றது.” பி.எம்-கிசான் திட்டத்தின் பயனாளியான குலே, 1.5 ஏக்கர் நிலத்தில் கரும்பு பயிரிடும் விவசாயி ஆவார்.
மற்றொரு பயனாளியான விஜய் கோத்திரம் தாக்கரே, தானே மாவட்டத்தின் முர்பாத், வைஷாகரேவைச் சேர்ந்தவர், ஒரு பாரம்பரிய நெல் விவசாயி மற்றும் காய்கறிகளையும் பயிரிடுகிறார். அவர் 2019 முதல் பிஎம்-கிசான் திட்டத்தின் பயனாளி ஆவார். சுதந்திர தின விழாவைக் காண தனது மனைவியுடன் சிறப்பு விருந்தினராக தில்லி செல்லும் வாய்ப்பு தனக்குக் கிடைத்ததற்கு அவர் நன்றி தெரிவித்துள்ளார்.
பி.எம்-கிசான், ஒரு மத்திய திட்டமாகும், இது நாடு முழுவதும் உள்ள அனைத்து பயிரிடக்கூடிய நிலம் வைத்திருக்கும் விவசாய குடும்பங்களுக்கும், சில விலக்கு அளவுகோல்களுக்கு உட்பட்டு நிதி உதவி வழங்குவதை நோக்கமாகக் கொண்டுள்ளது. இத்திட்டத்தின் கீழ், ஆண்டுக்கு 6,000 ரூபாய், மூன்று சம தவணைகளாக, 2,000 ரூபாய் என விவசாயிகளின் ஆதார் இணைக்கப்பட்ட வங்கி கணக்கில் நேரடியாக செலுத்தப்படுகிறது.